open-index/open-wikipedia-markdown huggingface dataset:
מרדכי לייפר

רבי **מרדכי לייפר מנדבורנה** (י"ט באייר תקפ"ד – ט"ו בתשרי תרנ"ה) היה האדמו"ר השני לחצר המרכזית של חסידות נדבורנה ובן נין של רבי מאיר הגדול מפרמישלאן, מייסד השושלת.

## קורות חייו
ממוזער|מצבת ר' מרדכי מנדבורנה בבושטינה, אוקראינה
[ממוזער|ה[אוהל (קבר)|אוהל על קברו בבישטינא]]
נולד בנדבורנה לרבי ישכר בערצ'י, ולרחל,. הסנדק היה דודו של אביו, רבי מאיר מפרמישלאן, שאמר לרבי יששכר דב ברצ'ה לקרוא לתינוק על שם רבו, רבי מרדכי מקרמניץ.

נישא לחיה בת רבי שמואל שמעלקא טויבש רבה של יאשי, בנו של הרב אהרן משה טויבש, לאחר פטירתה בח' בתשרי תרנ"ב נישא לפריידא, אלמנת רבי גרשון מאולינוב.

עם התמנותו לאדמו"ר לאחר נישואיו, עבר לנדבורנה שם שימש אביו כאדמו"ר. כיוון שאחיו רבי אהרן לייב כיהן גם הוא כאדמו"ר בנדבורנה, עבר להונגריה ושם שימש כאדמו"ר במקומות שונים ובהם בקיביושד בהונגריה ובחוסט. מחוסט עבר לבושטינה. היה מגדולי האדמו"רים בתקופתו ושמו פורסם כ"בעל מופת" בקרב יהודים וגויים. נודע כצדיק ובעל רוח הקודש ואלפים נהרו אליו מכל רחבי אירופה עד ליום פטירתו.

על קברו הוקם הכנסת אורחים, בית מדרש ומקווה טהרה. לציונו נוהרים אלפים בכל מהלך השנה ובפרט עלייה לרגל המונית בתשעת הימים שהבטיח ישועות לעולים לקברו.

## יחס צדיקי דורו אליו
רבי מאיר אמר על בן אחיינו ששורש נשמתו מנשמת מרדכי היהודי וכן כינה אותו. כשהגיע לגיל מצוות עלה לתורה בפרמישלאן בבית המדרש של רבי מאיר שהעלה אותו בעלייה השישית המכובדת וקרא לו: "יעמוד מורנו הרב".

גדולי הדור וצדיקיו שיבחוהו בהיותו אברך צעיר. הרב אברהם יהודה שוורץ, רבה של מאד בהונגריה ומחבר שו"ת "קול אריה" שהיה מגדולי דורו, התייחס אליו כאיש קדוש ונזהר מהקפדתו; רבי ישראל הגר מויז'ניץ אמר "הרבי ר' מרדכי'לה הוא למעלה מן הזמן ולמעלה מן השכל" וכן רבי ישראל מרוז'ין ורבי חיים הלברשטאם מצאנז שנהגו יראה וחביבות כלפיו עוד שהיה אברך צעיר.

## תלמידיו
אדמורי״ם ורבנים רבים נהגו לנסוע אליו, תלמידיו המפורסמים רבי ישעיה שטיינר (מכונה ר' ישעיה'לה מקרסטיר) והרב משה גרינוולד.

## ילדיו
*רבי יצחק לייפר מסטניסלב.
*רבי ישכר בער לייפר מסאטמר (תר"ה-כ"ב באלול תרס"ו).
*רבי מאיר רוזנבוים מקרעטשניף (תר"ח-ל' בסיון תרס"ח).
*רבי ישראל יעקב לייפר מחוסט (-ט' באדר ב' תרפ"ט).
*רבי אהרן משה לייפר (תרט"ו-ז' בחשוון תרפ"ו) מז'וליניה (ז'ולין בפי היהודים) ולאנצוט.
*רבי יוסף לייפר מדברצן ונירדהאז.
*בינה, אשת הרב אברהם יוסף איגרא מז'וליניה וקישינב וקראקא (-כ"ד באלול תרע"ח).
*יוכבד, נפטרה בצעירותה
ממוזער|מצבת יוכבד, בתו של רבי מרדכי

## חיבוריו
***מאמר מרדכי**
## ספרים אודותיו וליקוט מתורתו
***אורות מרדכי**
***גדולת מרדכי**
***תפארת מרדכי**
## לקריאה נוספת
*מאיר וונדר, **[[אנציקלופדיה לחכמי גליציה]]**, בערכו.
*אנציקלופדיה לחסידות בהוצאת מוסד הרב קוק, כרך ג', בערכו

## קישורים חיצוניים
* 
* 
* '''ר' מרדכי מנאדבורנא - א' סוכות תרנ"ה''' בפורום היידי "אידישע וועלט" 
* אברהם יעקב קאפל לייפר, **מכתב למשמרת** א, ב, ג, ד, ה, ו, ז, ח, ט, י, יא, באתר היברובוקס
* 

## הערות שוליים

מרדכי
קטגוריה:רבנים הונגרים
קטגוריה:רבנים גליציאנים
מרדכי
קטגוריה:משפחת טויבש
קטגוריה:ילידי 1824
קטגוריה:נפטרים ב-1894
ישראל רנד

**ישראל רנד** (נולד ב-1963) הוא חזן ישראלי, משמש כחזן הראשי בבית הכנסת הגדול ברמת גן ומלמד "בבית הספר המרכזי לחזנות" בפתח תקווה.

## ביוגרפיה
רנד נולד בתל אביב. למד בילדותו אצל החזן שלמה רביץ והיה סולן להקת הילדים שלו, כמו כן היה סולן בלהקת הילדים "פרחי ירושלים" של יגאל צליק. לאחר מכן למד במכון הישראלי לחזנות, בניהולו של המנצח אלי יפה, והיה תלמידו של החזן נפתלי הרשטיק ומשה שטרן.

רנד למד בישיבת היישוב החדש.

בעבר שימש רנד כחזן בבית הכנסת "היכל מאיר" בתל אביב. בשנים 1994-2005 שימש כחזן בבית הכנסת המפטון בלונג איילנד, ניו-יורק.

רנד הופיע בקביעות במשך 25 שנים עם התזמורת הפילהרמונית הישראלית במסגרת סדרת הקונצרטים השנתית של האנסמבל "יובל" בניצוחו של הד"ר מרדכי סובול. בשנת 2010 השתתף רנד ביחד עם גולן אזולאי בהצגה "קרליבך חי" בתיאטרון יידישפיל העוסקת בחיי הרב שלמה קרליבך, וכן בהצגות נוספות בתיאטרון האידישפיל, ובתיאטרון אספקלריא. משנת 1990 הוא מופיע ברחבי העולם עם מיטב התזמורות ואולמות הקונצרטים הגדולים בעולם.

בשנת 2006 הכיר את העיתונאית התחקירנית מלי קמפנר בעת שערכה סדרת תחקיר על תופעת ההאזנה המחודשת לחזנות וההתעניינות בה, ונישא לה לאחר שחזרה בתשובה.

## קישורים חיצוניים

* 
* רנד, באתר בית הספר המרכזי לחזנות

## הערות שוליים

קטגוריה:חזנים ישראלים
קטגוריה:ישראלים שנולדו ב-1963
טוראית בנג'מין

**טוראית בנג'מין** (באנגלית: **Private Benjamin**) הוא סרט קומי אמריקאי משנת 1980 בכיכובה של גולדי הון. הסרט היה אחד משוברי הקופות הגדולים של תחילת שנות ה-80. הוא היה מועמד לפרס אוסקר בשלוש קטגוריות: שחקנית ראשית, שחקנית המשנה והתסריט המקורי.

## תקציר עלילת הסרט
ג'ודי בנג'מין היא יהודייה צעירה, שמתגייסת לצבא ארצות הברית לאחר שבעלה הטרי נפטר מהתקף לב במהלך קיום יחסי מין בליל הכלולות שלהם. כבר בטירונות היא מגלה כי הצבא הוא לא בדיוק מה שהובטח לה בלשכת הגיוס. בימים הראשונים היא סובלת מהמשמעת הצבאית ואף שוקלת לפרוש, אך לאחר תקופה מסוימת מסתגלת ואף זוכה לשבחים ממפקדיה. באחת החופשות מהצבא היא פוגשת בהנרי טרמונט, רופא צרפתי שרמנטי ומתאהבת בו. הרומן שלהם נמשך תקופה קצרה מאוד – הנרי חייב לחזור לפריז.

ג'ודי, שנחושה להמשיך את היחסים מצליחה להשיג לעצמה הצבה לשרת במפקדת כוחות נאט"ו בבריסל. עם הגיעה לאירופה היא מחדשת את הקשר עם הנרי והוא מציע לה נישואין. קפטן לואיס, המפקדת של ג'ודי, מגלה כי הנרי חבר במפלגה קומוניסטית ודורשת ממנה להיפרד ממנו, אחרת היא תאלץ אותה לפרוש מן הצבא. ג'ודי בוחרת לפרוש מן השירות ועוברת להתגורר בביתו של הנרי בפריז.

בחייהם המשותפים בפריז מתגלה צדו האחר של הנרי הוא מנסה לשלוט בכל צעדי של ג'ודי, מאלץ אותה לחתום על הסכם ממון ואף בוגד בה עם האקסית שלו ועם המשרתת. לג'ודי נמאס מהתנהגותו והיא עוזבת אותו באמצע טקס הנישואין שלהם.

## צוות שחקנים
* גולדי הון – טוראית ג'ודי בנג'מין
* איילין ברנן – קפטן דורין לואיס
* ארמנד אסנטה - הנרי טרמונט
* רוברט וובר – קולונל קליי תורנבוש
* סאם ונאמייקר – טדי בנג'מין, אביה של ג'ודי
* ברברה ברי – הארייט בנג'מין, אמה של ג'ודי
* הארי דין סטנטון – סמל ראשון ג'ים באלארד
* סאלי קירקלנד - הלגה
* קרייג טי. נלסון - קפטן ויליאם וודברידגי
* אלברט ברוקס - ייל גודמן

## סדרת המשך
בעקבות הצלחת הסרט הפיקה רשת CBS סדרת טלוויזיה בעלת אותו שם. הסדרה שודרה במשך 3 עונות בשנים 1981 – 1983 וזכתה בפרס אמי ובפרס גלובוס הזהב.
## קישורים חיצוניים

קטגוריה:סרטי 1980
קטגוריה:סרטי האחים וורנר
קטגוריה:סרטים אמריקאיים
קטגוריה:סרטי קומדיה
קטגוריה:סרטי הווארד זיף
עמנואל מנזורולה

**עמנואל מנזורולה** הוא פרופסור לכימיה באוניברסיטת בן-גוריון ומחברם של ספרי לימוד בכימיה. מחקריו עוסקים בתחום התרמודינמיקה של התמיסות.

מנזורולה נולד באספהאן שבאיראן. הוא למד לתואר בכימיה ובפיזיקה באוניברסיטה העברית בירושלים, תואר שני בכימיה פיזיקלית ותואר ראשון ושלישי בהנדסה כימית מאוניברסיטת בן-גוריון.

בין השנים 1982 ל-1996 שימש כראש המחלקה לכימיה במכללה הטכנולוגית בבאר-שבע. מאז 1986 הרצה במשרה חלקית באוניברסיטת בן-גוריון כפרופסור חבר. בשנים האחרונות שימש כמרצה וכראש המחלקה לחוזי מחקר במכללה האקדמית להנדסה בנגב.

מנזורולה הוא מחבר ספרי לימוד כימיה. בנוסף, הוא עורך פטנטים במשרד לוצאטו את לוצאטו, ובשנת 2004 הפך לשותף במשרד.

## כתביו
* **קומפלכסים מעורבים של שתי מתכות וליגנד**, 1984
* **עקרונות הכימיה**, שני כרכים, 1991
* **כימיה לבית הספר התיכון**, שלושה כרכים, 1996
* **כימיה לבית הספר התיכון** - מדריך למורה, 1997
* **כימיה אנליטית**, 1997
* **יסודות הכימיה** - מיועד לתלמידי הנדסה ומדעים כקורס מבוא, 1998

## קישורים חיצוניים
* 
* 

## הערות שוליים

קטגוריה:סגל אוניברסיטת בן-גוריון בנגב: כימיה
קטגוריה:כימאים ישראלים
קטגוריה:מחברי ספרי לימוד ישראלים
בואינג 247

שמאל|ממוזער|250px|המטוס בשירות חיל האוויר המלכותי הקנדי

**בואינג 247** (באנגלית: **Boeing 247**) היה מטוס נוסעים מתוצרת בואינג. המטוס טס לראשונה בפברואר 1933, ונכנס לשירות במאי אותה שנה.
המטוס היה מטוס הנוסעים הראשון שכל חלקיו היו ממתכת, והוא התחרה בעיקר בדאגלס DC-2.

## פיתוח
פיתוח המטוס החל לאחר שבשנת 1931 התרסקה בקנזס טיסה של TWA, הסיבה לתאונה היה חלק עץ במטוס שהתפרק, לאחר התאונה החלה דרישה מצד חברות התעופה למטוסים עשויים מתכת בלבד.

המטוס היה מהיר יותר ממטוסי הקרב שהיו באותה תקופה, בנוסף יכול היה לנחות עם מנוע אחד בלבד.
המטוס הופעל על ידי שני מנועי כוכב R-1340 תוצרת פראט אנד וויטני, והוצג לראשונה בתערוכה העולמית של שיקגו בשנת 1933.

## גרסאות
**247** הגרסה הראשונית למטוס.

**247A** גרסה מיוחדת עבור לופטהנזה, נבנו ארבעה מטוסים.

**247D** ו-**247E** גרסאות משופרות עם מנועים חזקים יותר.

**247Y** גרסת ניסיון, נבנו שני מטוסים. 

**C-73** גרסה צבאית, שיפור של גרסה 247D, נבנו 27 מטוסים.

## תאונות ותקריות
* ב-10 באוקטובר 1933 התרסק מטוס בשירות יונייטד איירליינס באינדיאנה. ארבעת הנוסעים ושלושת אנשי הצוות נהרגו. חקירת ההתרסקות העלתה שסיבתה הייתה פצצה שהוטמנה במטוס, אך זהות מניחי הפצצה לא התגלתה מעולם. זה היה המקרה הראשון של תאונה אווירית שנגרמה עקב חבלה.
* ב-7 באוקטובר 1935 התרסקה טיסה של יונייטד איירליינס, תשעת הנוסעים ושלושת אנשי הצוות נהרגו.
* ב-15 בדצמבר 1936 התרסקה טיסה של וסטרן אייר אקספרס סמוך לסולט לייק סיטי שביוטה, שבעה נהרגו.
* ב-12 בינואר 1937 התרסקה טיסה 7 של וסטרן אייר אקספרס בקליפורניה, 5 נהרגו ו-8 ניצלו.

## מפעילים צבאיים
* חיל האוויר המלכותי הקנדי
* חיל האוויר המלכותי הבריטי
* חיל האוויר

## קישורים חיצוניים

*המטוס באתר בואינג
*תמונות המטוס
*על המטוס (באנגלית)

קטגוריה:ערכים שבהם תבנית בריטניקה אינה מתאימה
קטגוריה:מטוסי נוסעים אמריקאיים
247
תלמוד עשר הספירות

300px|ממוזער|דף השער של הכרך הראשון, בו מבוארים חלקי הספר ועניינם
**תלמוד עשר הספירות** הוא ספר קבלה של הרב יהודה לייב הלוי אשלג, "בעל הסולם", על כתבי האר"י ובו מבוארים בהרחבה עניינים בחכמת הקבלה בסדר לימוד מובנה.
הספר יצא לאור החל בשנת תרצ"ו (1935–1936) והוא הרחבה של ביאורו הקודם של הרב אשלג על ספר עץ החיים, הניקרא בשם "פנים מאירות" ו"פנים מסבירות".

## מבנה הספר
הספר נסוב סביב קטעים מספריו של האר"י. בכל פרק מובאים דברי האר"י בלשונם ועליהם שני פרושים:
* **אור פנימי** – פירוש על סדר הטקסט.
* **הסתכלות פנימית** – ביאור נרחב על הסוגיות העיקריות באותו חלק.
בנוסף, מובאים בסיום כל חלק בספר שאלות ותשובות על החומר הנילמד:
* **לוח השאלות והתשובות לפירוש המילות** – שאלות ותשובות על מילים והגדרות.
* **לוח השאלות והתשובות לעניינים** – שאלות ותשובות על הנושאים הנלמדים.

## ההקדמה
בתחילת ההקדמה לספר כותב הרב אשלג על מטרתו בכתיבת ההקדמה: .
בהקדמה זו מאריך הרב אשלג בביאור הצורך והחובה ללמוד קבלה.

בסיום ההקדמה, הרב אשלג מדריך את הקורא לסדר הלימוד הנכון:

הדרכה זו, יחד עם הסידור ההדרגתי של החומר ושאלות החזרה המפורטות, מצביעים על ניסיונו של המחבר להעניק לספר מבנה דידקטי המאפשר לימוד שיטתי ומסודר של חוכמת הקבלה.

## מבנה הספר
הספר מחולק ל-16 החלקים הבאים:
# צמצום וקו
# עגולים ויושר
# אור ישר ואור חוזר
# עשר הספירות של עקודים
# עשר ספירות דעקודים בהתפשטות השנייה הנקראים מטי ולא מטי
# עשר הספירות של עולם הנקודים
# עשר הספירות דז' מלכין קדמאין דמתו
# עשר הספירות של עולם האצילות
# זיווגי הספירות
# עיבור ראשון דז"א
# תיקון אורות ניצוצין וכלים בעובר ועיבור הב'
# לידה ויניקה של הז"א
# תיקוני רישא ודיקנא דא"א
# מוחין דגדולות של זעיר אנפין
# בנין הנוקבא דז"א
# ג' העולמות בריאה יצירה עשיה

## קישורים חיצוניים
* תלמוד עשר הספירות להורדה ושיעורים מוקלטים של הרב ברוך שלום הלוי אשלג על הספר
*שיעורים על כל תלמוד עשר הספירות לצפייה באתר הדף היומי בתע"ס- שיעורים לצפייה וקריאה על פי סדר הדף היומי בתלמוד עשר הספירות
*שיעורים בשאלות ותשובות בתלמוד עשר הספירות וביאורים לפי לוח השאלות מתוך הספר לפי סדר החלקים.

קטגוריה:ספרי קבלה
קטגוריה:חסידות אשלג
ג'ררדו ביק

**ג'ררדו ביק** (נולד ב-10 בספטמבר 1961) הוא כימאי ישראלי, פרופסור חבר לכימיה באוניברסיטת בר-אילן.

## אודות
חרארדו ביק נולד ב-1961 בארגנטינה ועלה לישראל בשנת 1979. בישראל נודע כג'ררדו ביק. הוא סיים תואר ראשון, שני ודוקטורט (בהצטיינות יתרה בהנחיית פרופ' חיים גילון) במחלקה לכימיה אורגנית באוניברסיטה העברית בירושלים. את לימודי הפוסט דוקטורט עשה במכון פסטר בליון, צרפת. כשחזר לארץ הוענקה לו מלגת יגאל אלון למדענים צעירים. בשנת 1999 הצטרף לאוניברסיטת בר-אילן ובשנת 2003 מונה לפרופסור חבר.

משנת 1992 הוא חוקר עמית בחברת התרופות Rhone-Poulenc והיה שותף בפיתוח תרופות נגד סרטן העושה שימוש בריפוי גנטי.

הוא היה פרופסור אורח באוניברסיטת פריז 5 במהלך שנת 2010. הוא חבר בוועדת העורכים של כתב העת Journal of Combinatorial Chemistry.

## קישורים חיצוניים
* 

* דף אישי באתר אוניברסיטת בר-אילן
* נתונים אישיים

קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים ילידי ארגנטינה
קטגוריה:כימאים ישראלים
קטגוריה:סגל אוניברסיטת בר-אילן: כימיה
קטגוריה:עולים בשנות ה-1970
קטגוריה:ישראלים שנולדו ב-1961
היינריך גרינפלד

**היינריך גרינפלד** (בגרמנית: **Heinrich Grünfeld**; 21 באפריל 1855 - 26 באוגוסט 1931) היה צ'לן יהודי-בוהמי-אוסטרי; אחיו של אלפרד גרינפלד.

גרינפלד נולד בפראג, ולמד בקונסרבטוריון של עיר זו. בשנת 1875 יצא לברלין ולימד במשך שמונה שנים באקדמיה החדשה לאמנויות הצליל (Neue Akademie der Tonkunst). הוא ארגן יחד עם הפסנתרן קסאוור שארוונקה (Xaver Scharwenka) והכנר גוסטב הולנדר (Gustav Holländer) (ובהמשך עם אמיל זאורט (Émile Sauret), מקס פאואר (Max Pauer) ופלוריאן זאייץ) (Florian Zajic) ערביות טריו, שנעשו פופולריות ביותר. גרינפלד התמנה לצ'לן החצר בארמונו של וילהלם מלך פרוסיה.

## קישורים חיצוניים

* איסידור זינגר, ג'וזף סון (Sohn), 

## הערות שוליים

קטגוריה:צ'לנים אוסטרים
קטגוריה:צ'לנים יהודים
קטגוריה:נגנים יהודים אוסטרים
קטגוריה:גרמנים שנולדו ב-1855
קטגוריה:נפטרים ב-1931
קטגוריה:יהודים אוסטרו-הונגרים
יורם בינור

**יורם בינור** (נולד ב-26 בספטמבר 1954) הוא עיתונאי ישראלי המתמחה בסיקור תחום הערבים ישראלים ושטחי יהודה והשומרון וחבל עזה.

## ביוגרפיה
עם גיוסו לצה"ל התנדב בינור לצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. במילואים שירת כקצין באחת מחטיבות המילואים של הצנחנים.

בינור החל את עבודתו כעיתונאי בשנת 1983, ובמשך השנים עבד בעיתונים "חדשות" ו"כל העיר". עם הקמת חברת החדשות של ערוץ 2 בשנת 1993 הצטרף בינור לסגל החברה, ובמשך 11 שנות עבודתו בה, קנה לו מעמד של עיתונאי מהמובילים בתחומו בישראל. לאחר הצטרפותו של הפרשן לענייני ערבים אהוד יערי לחברת החדשות בשנת 2000, התגלע סכסוך בין השניים לגבי אופן כיסוי ענייני ערבים, ובאוקטובר 2008 עזב את חברת החדשות.

בינור החל בהנחיית תוכנית הבוקר "יום חדש" וביצע תחקירים עיתונאיים לתוכניתו של רינו צרור. בנוסף, הוא הצטרף כשחקן לעונה השנייה של הטלנובלה "חשופים". באוקטובר 2009 פורסם כי בינור עתיד להנחות תוכנית תחקירים בשם "המלכודת", אך לאחר דרישת הסנגוריה הציבורית לבטלהּ הופסקה הפקת התוכנית.

## קישורים חיצוניים
*
* 
* 

## הערות שוליים

קטגוריה:סגל חברת החדשות
קטגוריה:סגל חדשות
קטגוריה:סגל כל העיר
קטגוריה:עיתונאים ישראלים
קטגוריה:ישראלים שנולדו ב-1954
השם (ספר)

**השם** הוא רומן מאת מיכל גוברין. הספר ראה אור לראשונה ב-1995 בהוצאת הקיבוץ המאוחד, ותורגם לאנגלית, The Name, בהוצאת ריברהד-פינגווין, ניו יורק, בשנת 1998. מהדורה חדשה של הנוסח העברי, בתוספת אחרית דבר של יהודה ליבס, ראתה אור בהוצאת הקיבוץ המאוחד ב-2013.

## תוכן
מיכל גוברין מתמקדת בספר זה בשאלה כיצד להביא את אלוהים לחיי היומיום עצמם ועושה זאת דרך סיפור על עמליה, צלמת, חוזרת בתשובה, העוסקת בצירופים קבליסטיים, בימים אורגת ובלילות כותבת וידויים. 

לאחר שהתירה את אירוסיה עם ישעיהו, החוזר-בתשובה ששידכו לה, היא מתכוונת להתאחד עם הנמען של מכתביה ששמו כשם הספר, "השם", על ידי כך שתקריב קורבן של התאבדות ארוטית גואלת, כמעין שעיר לעזאזל.

המארג השברירי של חיי התשובה של עמליה נקרע כאשר היא נחשפת לאהבה ולמשיכה מינית לבחור ששודך לה. גם זה מתמוטט די מהר. האני של המספרת מפוצל. עמליה חיה במקביל זמנים שונים אולי מקבילים, כמו עולמות מקבילים בפיזיקה. הווידוי כתוב בגוף שני ואינו דיבור של אדם אל עצמו, אלא גם דיבור של אישה עם אישה אחרת שנמצאת כנראה בתוכה עצמה. יש כאן התמודדות עם עבר וניסיון לא להשכיח את אחד המרכיבים החשובים ביותר שיש לו לאדם, הזיכרון. יחסי אירוטיקה של עמליה עם האל הם ביטוי לידע קולקטיבי הטמון בתוכה. ידע שאיננה יכולה למחוק מזיכרונה, מעין פיצול האישיות שיש בו היכולת אולי, בסופו של דבר, להביא לתיקונו בהתאחדותה עם השם.

הספר מעורר תהיות ושאלות, מתפצל לאמירות שכולן מהוות סערה תאולוגית.

## על הספר
עם צאתו של **השם** באנגלית נערך סביבו בניו יורק רב-שיח שפורסם כספר, 'גוף תפילה' בהשתתפות הפילוסוף ז'אק דרידה, המשורר דייוויד שפירו, ומיכל גוברין. הנוסח העברי של 'גוף תפילה' ראה אור בסדרת "קו אדום כהה" של הוצאת הקיבוץ המאוחד.

## פרסים
* פרס קוגל
* פרס קוֹרֶט לספר היהודי - The Koret Jewish Book Award

## קישורים חיצוניים
* השם באתר הספריה החדשה
*  

קטגוריה:ספרות ישראלית
קטגוריה:רומנים בעברית
קטגוריה:ספרי 1995
קטגוריה:ספרי הספריה החדשה
קטגוריה:ספרי הוצאת הקיבוץ המאוחד
מוקצה מחמת גופו

שמאל|ממוזער|250px|אבנים נחשבות למוקצה מחמת גופו, אם לא ייחדו אותן לשימוש
בהלכות שבת, **מוקצה מחמת גופו** הוא אחד ממיני המוקצה, שהוא - דבר שאינו לא כלי ולא מאכל אדם או בהמה, כמו למשל אבנים, עצים, חול, אבק, חתיכות זכוכית ומחט שבורה.

אם אדם רוצה לייחד אחד מאלו לשימוש בשבת, יש צורך להכינו לכך במעשה מערב שבת. שימוש אקראי באבן למשל לסגירת דלת, עדיין אינו מהווה אותה לכלי, שכן היא אינה מיועדת לתשמיש זה ואין הדרך להשתמש בה לכך, ולכן אין היא מתייחדת לשימוש זה אלא אם כן עשה בה מעשה המוכיח שהיא מיועדת לכך, למרות שמייחד אותה רק לשבת אחת, או לחלופין אם ייחד אותה לעולם לשימוש מסוים. 

לעומת זאת, דברים שהדרך היא לייחד אותם לכך, כמו למשל אבן לפצח בה אגוזים, ניתן בקלות יותר לייחד לתשמיש, ודי במחשבה כדי לייחד אותם לכך, או לחלופין בשימוש חד פעמי בחפץ לצורך המטרה לה הוא מכין אותה. דוגמה נוספת היא חתיכת צמר, שדי בכך ששם אותה על פצע פעם אחת כדי שתחשב ככלי המיועד לכך, וזאת מכיוון שהדרך היא להשתמש בצמר כדי לכסות מכות ופצעים, ולכן די בשימוש חד פעמי כדי לייחד אותו בכך.
## כלי
כלי אינו נחשב מוקצה מחמת גופו. כאשר כלי נמצא במהלך שלבי הייצור שלו, אם ניתן לסיים את הייצור בשלב הקיים, הוא יכול להיחשב ככלי להלכות שבת. כך כתב השולחן ערוך: 

אם הכלי נשבר באופן שדרכו להיזרק, תלוי הדבר אם עדיין ניתן לעשות בו פעולה דומה לפעולה הראשונה שהייתה נעשית בו, שאז דינו ככלי, אלא אם כן זרקו אותו לאשפה לפני כניסת השבת, ואם לא ניתן לעשות בו פעולה כזו, דינו כמוקצה מחמת גופו.

## במקום נזק
במקום שהמוקצה מחמת גופו עלול לגרום נזק, כמו למשל בקבוק זכוכית שנשבר במקום שאנשים מהלכים ועלולים להינזק מהם, מותר לפנותם, שכן חכמים לא גזרו על איסור מוקצה במקום כזה, וכן איסור טלטול בכרמלית הותר כדי לפנות את השברים.

## גרף של רעי

בעבר, לא היו בתי שימוש, אלא היו עושים צרכים בכלי מיוחד, שהיה מאוס ועמד במקום צדדי ביותר. הצואה שבכלי, מפריעה כמובן בריחה לשהות בבית, ולכן התירו חכמים להוציא את הכלי מהבית. אם הוא במקום שהוא מפריע לו.  

מותר גם להערים בעניין, אם אדם זקוק לפנות את הכלי כדי שיוכל להתפנות שם, הוא קובע את ישיבתו ליד הכלי, באופן של דירה – מעביר לשם את מיטתו או את שולחנו, ואז כאשר הכלי מפריע לו – הוא מוציא אותו.  

החזרתו של הכלי מותרת רק אם יניח מים בתוכו. כך נאמר בתוספתא: 

למרות שמותר להוציא גרף של רעי מהבית, אמרו חכמים: אין עושים גרף של רעי לכתחילה, כאשר יש ברירה אין לעשות גרף של רעי ולסמוך על כך שיוציאו אותו; ולמרות זאת, אם בדיעבד עבר האדם ועשה גרף של רעי, מותר להוציאו.

לדעת ערוך השולחן יסוד ההיתר לטלטל גרף של רעי הוא משום כבוד הבריות. מסיבה זו, לדעתו, אם אפשר לטלטל את הדברים המאוסים על ידי גוי או קטן יש לעשות זאת.

## לקריאה נוספת
*גולדשטוף, דוד נחום בן יעקב יוסף שערי הלכה חלק י"א
## קישורים חיצוניים
*מוקצה מחמת גופו באתר הידברות
*הרב ירון אליה, מוקצה מחמת גופו, באתר עיתים לתורה

## הערות שוליים

קטגוריה:מוקצה
קלאוס מיינה

**קלאוס מיינה** (בגרמנית: **Klaus Meine**) (נולד ב-25 במאי 1948 בהנובר, גרמניה) הוא זמר גרמני, הידוע בעיקר כסולנה של להקת הרוק, הסקורפיונז, וככותב השירים הבולט בה.

## ביוגרפיה
קלאוס מיינה הצטרף לסקורפיונז ב-1965, ומשמש מאז סולנה הראשי (והיחידי שהיה ללהקה מאז ומתמיד) וכותב השירים העיקרי בה. בין השאר כתב מיינה, ביחד עם הרמן רארבל, שהיה מתופפה של הלהקה, כמה משיריה הנודעים של הלהקה, עמם ניתן למנות את "Rock You Like a Hurricane", וכתב לבדו שירים כמו "Wind of Change" ו-"a moment in a million years".

ב-1981, אחרי סיבוב הופעות, ולאורך הקלטת האלבום Blackout, איבד מיינה את קולו ונאלץ לעבור ניתוח במיתרי הקול.

מיינה דורג על ידי היט פאראדר במקום ה-22 בין זמרי המטאל של כל הזמנים.

## קישורים חיצוניים

* 

## הערות שוליים

קטגוריה:זמרים גרמנים
קטגוריה:גרמנים שנולדו ב-1948
סנדרה נילסון

**סנדרה "סנדי" לין נילסון** (באנגלית: **Sandra "Sandy" Lynn Neilson**; נולדה ב-20 במרץ 1956) היא שחיינית עבר אמריקאית, אלופה אולימפית בעלת 3 מדליות זהב מאולימפיאדת מינכן, כולל המדליה במשחה 100 מטר חופשי ושיאנית עולם.

## ביוגרפיה
נילסון נולדה בברבנק, קליפורניה. היא גדלה והתאמנה באל מונטה הסמוכה. 

בכינוס הפועל התשיעי שנערך במאי 1971 בישראל זכתה נילסון במדליית זהב במשחה ל-100 מטר חופשי בתוצאה של 1:01.7 דקות.

במשחקים הפאן אמריקאיים שנערכו בקאלי, קולומביה בשנת 1971 זכתה נילסון ב-2 מדליות זהב במשחה ל-100 מטר חופשי בתוצאה של 1:00.60 דקות ובמשחה שליחות 4x100 מטר חופשי בתוצאה של 4:04.20 דקות ובמדליית כסף במשחה שליחות 4x100 מטר מעורב בתוצאה של 4:36.73 דקות, אחרי קנדה (4:35.50 דקות).

### אלופה אולימפית
למרות שבמבחנים האמריקאיים לאולימפיאדת מינכן (1972) וגם בשלב חצי הגמר במשחקים עצמם סיימה נילסון רק במקום שלישי, היא זכתה במשחה היוקרתי ל-100 מטר חופשי בשיא אולימפי חדש של 58.59 שניות (9 מאיות השנייה איטי משיא העולם), לפני שירלי בבשוף בת ארצה (59.02 שניות) וכוכבת התחרות שיאנית העולם שיין גולד מאוסטרליה (59.06 שניות). בזכות ניצחון זה היא השתתפה בשני משחי השליחות וזכתה גם בהם ב-2 מדליות זהב נוספות ובשני שיאי עולם חדשים. במשחה ל-4x100 מטר חופשי בשיא עולם חדש של 3:55.19 דקות (כשחיינית ראשונה היא קבעה תוצאה של 58.98 שניות), לפני מזרח גרמניה (3:55.55 דקות) ומערב גרמניה (3:57.93 דקות) ובמשחה שליחות 4x100 מטר מעורב בשיא עולם חדש נוסף של 4:20.75 דקות, במשחה חופשי ב"זינוק שליחים" היא קבעה תוצאה של 57.90 שניות, לפני מזרח גרמניה (4:24.91 דקות) ומערב גרמניה (4:26.46 דקות) ובכך הגשימה נערה זו בת ה-16 את החלום האמריקאי.

## תארים והישגים
* בסך הכל קבעה נילסון 3 שיאי עולם בשחייה כולם במשחי שליחות, 4 שיאי ארצות הברית אחד במשחה ל-100 מטר חופשי ו-3 במשחי שליחות, היא זכתה בשני תוארי אליפות ארצות הברית שוב אחד מהם במשחה ל-100 יארד חופשי ואחד בשליחות.
* בשנת 1986 זכתה נילסון להכלל בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:שחייניות באולימפיאדת מינכן (1972)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:קליפורניה: שחיינים
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
דוד מנדלוביץ'

**דוד מנדלוביץ**' (נולד ב-11 ביולי 1962) הוא נשיא המכללה האקדמית כנרת. שימש כפרופסור להנדסת חשמל באוניברסיטת תל אביב, ממציא ויזם, כמדען הראשי במשרד המדע בין השנים 2008 ל-2010. מחקריו עוסקים באלקטרואופטיקה, צילום ממוחשב, עיבוד מידע אופטי, עיבוד וזיהוי אותות והולוגרפיה.

## ביוגרפיה
'דוד מנדלוביץ' נולד בירושלים (1962). לאחר שירותו הצבאי הוא החל לימודים לתואר ראשון בהנדסת אלקטרוניקה באוניברסיטת תל אביב, אותם סיים בשנת 1987. בשנתו השנייה ללימודים החל לעבוד במעבדה לאופטיקה באוניברסיטה שם נחשף לתחום האלקטרו-אופטיקה. הוא המשיך ישירות לתואר שלישי בהנדסת אלקטרוניקה באוניברסיטת תל אביב, בהנחיית עמנואל מרום, אותו סיים בשנת 1991. אחר כך עשה פוסט-דוקטורט באוניברסיטת ארלנגן בגרמניה. אחר כך חזר לאוניברסיטת תל אביב כמרצה בפקולטה להנדסה.

מנדלוביץ' הוא ממציא ונכון לשנת 2024 רשומים על שמו כ-140 פטנטים הקשורים לתחום האופטיקה. הוא היה מעורב במספר יוזמות עסקיות במהלך חייו. בסוף שנות התשעים עזר לפתח מכשיר איכון המסייע לרופאי שיניים להימנע מפגיעה בעצבים בתוך הפה. לאחר מכן הקים את חברת סיבקום, אשר פיתחה מתקן משדר-מקלט לרשת תקשורת אופטית, המאפשר לאור לנוע בסיבים ולחסוך את התרגום לאות אלקטרוני. סיבקום נמכרה בשנת 2008 לחברת פדטק הברזילאית ב-30–40 מיליון דולר. לאחר מכן מנדלוביץ' היה שותף לפיתוח של אלומה סורקת בעלת טווח פעולה רחב לתחום הברקודים.
בשנת 2004 פרסם יחד עם זאב זלבסקי את הספר **Optical superresolution** העוסק בשיפור רזולוציה.
בשנת 2005 ייסד עם ד"ר גל שבתאי, סטודנט שלו לשעבר, את חברת טכנולוגיית הצילום אייסקווד. החברה עסקה בפיתוח של עדשה למצלמות דיגיטליות לטלפונים סלולריים בעלת יכולות גבוהות. החברה נמכרה ב-18 מיליון דולר לחברת האמריקאית טסרה.

בשנת 2012 ייסד עם שותפיו גל שבתאי וערן קלי את חברת קורפוטוניקס שעוסקת בפיתוח מצלמות דיגיטליות בעלות שני מפתחים. פיתוחי החברה עתידים להוסיף מגוון רחב של יכולות למצלמות הזעירות המותקנות במכשירים ניידים כגון זום אופטי, ביצועי צילום משופרים בחשיכה ומיפוי תלת־ממדי. תחת ניהולו החברה הובילה את המעבר למצלמות מרובי מפתחים, פתרון שאומץ על ידי רוב יצרני הטלפונים הניידים. בינואר 2019 החברה נמכרה לחברת סמסונג הקוריאנית בלמעלה מ-150 מיליון דולר.

ב-1 באוגוסט 2025 נכנס לתפקידו כנשיא המכללה האקדמית כנרת.

במסגרת מחקריו הרבים פרסם למעלה מ-230 מאמרים מבוקרים, הכשיר עשרות רבות של בוגרים המובילים פעילות פורצת דרך באקדמיה, בתעשייה וביזמות.

הוא נשוי לסוניה, פתולוגית בבית החולים אסף הרופא.

## קישורים חיצוניים

* דף אישי באתר אוניברסיטת תל אביב
* 
* "גלקסי עם נוט 4, אפל עם אייפון 6", שיחת היום ברשת, 9 בספטמבר 2014

## הערות שוליים

קטגוריה:מהנדסי חשמל ישראלים
קטגוריה:סגל אוניברסיטת תל אביב: הנדסת חשמל
קטגוריה:מדענים ראשיים במשרד המדע והטכנולוגיה
קטגוריה:חוקרי ננוטכנולוגיה ישראלים
קטגוריה:בוגרי אוניברסיטת תל אביב: הנדסה
קטגוריה:בעלי תואר דוקטור מאוניברסיטת תל אביב
קטגוריה:נשיאי מכללות בישראל
קטגוריה:ישראלים שנולדו ב-1962
יש שפע מקום בתחתית

**יש שפע מקום בתחתית** (באנגלית: **There’s plenty of room at the bottom**) הוא שמו של נאום מפורסם שנשא הפיזיקאי התאורטי האמריקאי ריצ'רד פיינמן בפני החברה האמריקאית לפיזיקה בדצמבר 1959, במכון הטכנולוגי של קליפורניה. יש הרואים בהרצאה זו את תחילתה של הננוטכנולוגיה.

## תקציר
בנאום הציע פיינמן מספר יישומים אפשריים ליכולת לשלוט על אטומים בודדים. למשל, הוא הציע את האפשרות לייצר מחשבים בעלי יכולת חישוב גדולה יותר, ומיקרוסקופים מדויקים יותר. הוא הציע בנאומו שבני האדם יוכלו לבנות ננו-מכונות, שתוכלנה לסדר אטומים כרצון המתכננים. כמו כן הוא דיבר על הרעיון של "לבלוע את הרופא", כשהוא מתייחס לרעיון של ננו-תרופות.

פיינמן הציע בנאום שני אתגרים, שנשאו פרס של אלף דולר: הראשון למי שיבנה מנוע זעיר, והשני למי שיצליח לכתוב את המידע הכלול בדף של ספר, על משטח הקטן פי 25,000 באופן ליניארי. שני האתגרים נענו בהצלחה: הראשון נענה תוך פחות משנה על ידי ויליאם מקללן , והשני בשנת 1985 על ידי טום ניומן .

## קישורים חיצוניים
* טקסט ההרצאה

## הערות שוליים

קטגוריה:נאומים בארצות הברית
קטגוריה:ננוטכנולוגיה
קטגוריה:1959 בארצות הברית
דיקסיט דומינוס

שמאל|ממוזער|200px|הנדל בשנת 1727
שמאל|ממוזער|175px|שתי הכנסיות סנטה מריה בפיאצה דל פופולו ברומא - משמאל - סנטה מריה אין מונטה סנטו 
**דיקסיט דומינוס**  (לטינית: **Dixit Dominus**, לפי המקור העברי "נאום ה'") היא יצירה מוזיקלית דתית, מעין קנטטה כנסייתית בשמונה חלקים, בלטינית, מאת גאורג פרידריך הנדל, מבוססת על מילות מזמור תהילים ק"י ובסיומה עם תוספת בהשראת הברית החדשה. נושאת מספר הקטלוג *232 HWV* ברשימת יצירותיו של הנדל. הולחנה בסגנון בארוקי ובוצעה לראשונה ברומא בשנת 1707. מיועדת לחמישה זמרים סולנים - שני קולות סופרן, אלטו, טנור ובאס, מקהלה, תזמורת כלי מיתר (שני כינורות, שתי ויולות, צ'לו, קונטרבס) ובאסו קונטינואו. יצירה זו נמצאת באחד מכתבי היד האוטוגרפים המוקדמים ביותר של הנדל, הנשמר במוזיאון הבריטי בלונדון. היא פורסמה בשנת 1867

## תולדות היצירה
הנדל הלחין את "דיקסיט דומינוס" בעת מסעו באיטליה בגיל 22. ייתכן כי התחיל לכתוב אותה בעת שהייתו בפירנצה ובוונציה וסיים אותה ב-11 באפריל 1707 ברומא. באיטליה זכה להערכה מצד נציגים בולטים של האצולה ושל הממסד הקתולי שניסו אף לשכנעו לנטוש את אמונתו הלותרנית. בלי להמיר את דתו, הוא הסכים לכתוב כמה עבודות מוזיקליות בשפה הלטינית ברוח הכנסייה הרומית קתולית.

הנדל ביקש להוכיח את עצמו בזירה המוזיקלית  האיטלקית שנהנתה מיוקרה רבה בכל אירופה המערבית.
יש אומרים כי היצירה הוזמנה על ידי הקרדינל **קרלו קולונה** (1665 - 1739) שהיה קשור למסדר הכרמליטים. היא בוצעה יחד עם האנטיפון **סאלווה רגינה** *Salve regina*, עוד שני מזמורי תהלים **לאודאטה פוארי** Laudate* pueri* (תהלים קי"ג) ו**ניסי דומיניס** *Nisi Dominis* (תהלים קכ"ז) ועוד כמה קטעים נוספים - האנטיפונים "טה דקוס וירגינאום"
*Te Decus Virgineum*, הק אסט רגינה וירגיניום  *Haec est Regina Virginium*, והמוטט "סביאט טלוס אינטר ריגורס".  
*Saeviat tellus inter rigores*, בחגיגות השנתיות של הערבית של מרים הקדושה, גבירת הכרמל, ב-16 ביולי 1707 ככל הנראה בכנסייה סנטה מריה אין מונטסנטו בפיאצה דל פופולו ברומא.

## מבנה ואפיונים של היצירה
היצירה כתובה בסול מינור וביצועה נמשך  30-35 דקות. היא קרובה לדפוס של מיסה עם קטעים חלופיים לסולנים ולמקהלה ומזכירה קצת יצירות מקהלתיות מסוימות של ויוואלדי.
המלחין מעמיד אתגר בפני הווירטואוזיות של הסולנים  והמקהלה.   

היא מורכבת משמונה חלקים, כדלקמן:

## קישורים חיצוניים

*Wendy Thompson *Handel' Omnibus Press, 1994 London
*Winton Dunn - *Handel * - from *The New Grove, ,Dictionary of Music and Musicians''Papermac Macmillan, London 1982

*באתר note perfect
*תנ"ך מנוקד ברשת
* 
* 
*
*כתבי יד של הנדל במוזיאון הבריטי

## הערות שוליים

קטגוריה:מוזיקה כנסייתית
קטגוריה:יצירות מאת הנדל
אלפרד גרינפלד

**אלפרד גרינפלד** (בגרמנית: **Alfred Grünfeld**; 4 ביולי 1852, פראג – 4 בינואר 1924, וינה) היה פסנתרן, מלחין ומורה למוזיקה יהודי-אוסטרי.

## קורות חיים
גרינפלד נולד בפראג. למד בקונסרבטוריון בפראג אצל יוזף קרייצ'י (Josef Krejčí) ובהמשך באקדמיה החדשה לאמנויות הצליל (Neue Akademie der Tonkunst) בברלין אצל תיאודור קולאק (Kullak). בשנת 1873 השתקע בווינה, שם קיבל את התואר "וירטואוז הלשכה" (Kammervirtuose). גרינפלד יצא למסעות קונצרטים ברחבי אירופה ובארצות הברית.

במהלך ביקור בגרמניה התמנה גרינפלד לפסנתרן החצר של הקיסר וילהלם הראשון. משנת 1897 כיהן כפרופסור בקונסרבטוריון של וינה.

גרינפלד היה הפסנתרן הראשון שהקליט את נגינתו; תקליטור המציג רבות מהקלטותיו מוצע למכירה.

על ביתו של אלפרד גרינפלד ברחוב גטריידמארקט 10 בווינה מתנוסס שלט זיכרון. הוא נקבר בקבר של כבוד (Ehrengrab) בבית הקברות המרכזי בווינה.

אחיו של אלפרד היה הצ'לן היינריך גרינפלד.

## יצירותיו
מבין יצירותיו ראויות להזכר היצירות הבאות לפסנתר:
* תרגיל-אוקטבות, אופוס 15
* מינואט, אפוס 31
* סרנדה ספרדית, אופוס 37
* עיבודים ופאראפראזות לפסנתר סולו של העטלף מאת יוהאן שטראוס הבן, אופוס 56

## תארים ועיטורים
* מסדר כתר הברזל, דרגה III (אוסטריה)
* מסדר פרנץ יוזף, צלב האביר (Ritterkreuz) (אוסטריה)
* מסדר העיט האדום, דרגה IV (גרמניה)
* "וירטואוז הלשכה" (Kammervirtuose)

## קישורים חיצוניים

* איסידור זינגר, ג'וזן סון (Sohn), 
* תווים של יצירותיו של אלפרד גרינפלד בפרויקט ספריית התווים הבין-לאומי 
* 
* 

קטגוריה:פסנתרנים יהודים אוסטרים
קטגוריה:מלחינים יהודים אוסטרים
קטגוריה:פסנתרנים יהודים צ'כים
קטגוריה:מלחינים יהודים צ'כים
קטגוריה:מורים למוזיקה יהודים
קטגוריה:אישים הקבורים בבית הקברות המרכזי בווינה
קטגוריה:חברי מסדר פרנץ יוזף
קטגוריה:מעוטרי אות מסדר העיט האדום
קטגוריה:אוסטרים שנולדו ב-1852
קטגוריה:אוסטרים שנפטרו ב-1924
השובלים

**להקת השוּבֶּלים** (נקראת גם **צלילי שבזי**) היא להקה ישראלית שקמה בשנת 1955. הלהקה נחשבת לחלוצה של המוזיקה הים-תיכונית בישראל, למרות שרוב שיריה היו שירי ארץ ישראל ידועים. 

ההרכב הראשוני של הלהקה כלל את משה משומר ואת שלמה מורי (דובל'ה), שלמה מורי גדל בכרם התימנים ומשה משומר גדל והתחנך בקיבוץ ומשם ינק את אהבת שירי ארץ ישראל. הם החלו לנגן יחד כלהקה כאשר משומר היה בן 15 ומורי בן 14. בהופעותיהם נהגו לשלב מחרוזות של שירי רועים. כששבו לתל אביב, החליטו לבצע שירים אלו בשכונה, והוסיפו להם ניחוח תימני.

בשנת 1958 הצטרף אליהם שלום שובלי מכרם התימנים, דודו של הזמר רון שובל. שובלי הפך להיות הסולן של הלהקה, ועם הצטרפותו היא קיבלה את שמה. בשנות השמונים, כשהיגר שובלי לארצות הברית, הצטרף ללהקה שמעון ישראלי (שמעוני), גם הוא משכונת שבזי.

החל מסוף שנות ה-60 משה משומר ושלמה מורי ניגנו בהרכב ביחד עם דקלון ומשה בן-משה ('בן-מוש'), ב-1972 נפרדו, ודקלון ובן-מוש הקימו את "צלילי הכרם".

הופעות הלהקה היו בסגנון ה"חפלה", בחצרות הבתים בשכונת שבזי ובכרם התימנים, כאשר במהלך הערב היו מצטרפים עוד ועוד אנשים מהשכונה.
רבים הקליטו את הלהקה בהופעותיה וההקלטות עברו מיד ליד.

ב-1981 יצא תקליט של שלום שובלי ומשה משומר בשם "עודני שר". ב-2000 יצא תקליט נוסף בשם "חפלה בשכונה", שכלל את משומר, דובל'ה, שמעוני ובהפקתו של בן חסותם, משה בן מוש, נגנה של להקת צלילי הכרם.

## קישורים חיצוניים
* 
* 

## הערות שוליים

קטגוריה:שלישיות מוזיקליות ישראליות
בנתוריט

**בנתוריט** הוא מינרל סולפטי נדיר מאוד המכיל כרום, ניקל וסידן השייך לקבוצת האטרינגיט שעד היום נתגלה בישראל בלבד.

## תכונות
### הרכב כימי וקריסטלוגרפיה
נוסחת המבנה הכימי של הבנתוריט היא (Ca6(Cr,Al)2(SO<sub>4</sub>)3(OH)12•26(H<sub>2</sub>O

הבנתוריט מתגבש במערכת ההקסגונלית, חבורת סימטריות נקודתית "דיהקסגונלית דיפירמידלית" 6/m\ 2/m\ 2/m\ , וחבורת סימטריות מרחבית *P6<sub>3</sub>/mmc*. הפרמטרים של תא היחידה הם: Åa=22.35 ו-c=21.41.

### תכונות פיזיקליות
הגבישים קצרים עבים ומשושים עד 0.25 מ"מ, בדרך כלל במקבצים סיביים, גרגריים או כסרטים דקים. לבנתוריט פצילות מושלמת על {1010}, ובלתי מובחנת על {0001}. הקשיות של המינרל נמוכה, 2 בסולם מוס, ומשקלו הסגולי הממוצע 2.025 גרם לסמ"ק.

### תכונות אופטיות
אופטית המינרל הוא חד-צירי חיובי. מקדמי השבירה של הבנתוריט הם: nε=1.484 ו-nω=1.478.  גבישי הבנתוריט שקופים, צבעם סגול עד סגול בהיר. הברק של הבנתוריט הוא זגוגי והנפיצה שלו בינונית. הבנתוריט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש. מזווית אחת (X) המינרל כמעט חסר צבע, ומזוויות אחרות (Y ו-Z) הוא ורוד או סגול חיוור.

## גילוי ומקור השם
הבנתוריט נתגלה ב-1980 על ידי הגאולוגית שולמית גרוס בתצורת חתרורים משברי סלעים שהובאו ממחצבות "שיש ערד", והיא קראה למינרל על שמו של יעקב בן-תור (2002-1910), פרופסור לגאולוגיה ומנהל המכון הגאולוגי.

## מקור ותפוצה
הבנתוריט מצוי בעורקים הידרותרמיים של טמפרטורה נמוכה בשיש שחור של קלציט-ספוריט, ונתגלה עד היום במקום אחד בעולם: בתצורת חתרורים, מזרחית לערד. מחשוף של בנתוריט נתגלה בקילומטר ה-82 בכביש מעלה אדומים-ים המלח.

## לקריאה נוספת

*Gross, S. (1980) Bentorite. A new mineral from the Hatrurim Area, west of the Dead Sea, Israel. Israel J. of Earth Sci., 29, 81–84. [abstract in Amer. Mineral., 66 (1981), 639] 

המאמר המקורי של שולמית גרוס

## קישורים חיצוניים

*אתר WebMineral
*אתר Mindat
*Handbook of mineralogy
*חתרורי אדומים - עורק בנתוריט
## הערות שוליים

קטגוריה:מינרלים סולפטיים
קטגוריה:מינרלים
התחייבות הנתינה

[שמאל|ממוזער|150px|[וורן באפט]]
[שמאל|ממוזער|150px|[ביל גייטס]]
**התחייבות הנתינה** (מאנגלית: **The Giving Pledge**) הוא מיזם הפונה למיליארדרים בארצות הברית וברחיב העולם, ומבקש מהם להתחייב לתרום את רוב הונם (מעל 50%) למטרות צדקה בעודם בחיים. את המיזם ייסדו המיליארדרים וורן באפט וביל גייטס.

## אודות
בשנת 2006 החליט באפט כי יתרום את רוב הונו לקרן הצדקה של ביל ומלינדה גייטס. כתוצאה מכך חשבו גייטס ובאפט על הרעיון לגייס בעלי ממון נוספים שיתרמו את כספם לצדקה.

ההתחייבות אינה מסמך משפטי מחייב אלא הצהרה מוסרית. תרומת ההון יכולה להתרחש במהלך חייו של התורם או לאחר מותו.

בין החותמים על ההתחייבות (בנוסף לגייטס ובאפט): פול אלן, מייקל בלומברג, לארי אליסון, אלי ברוד, בריאן ארמסטרונג, ג'ורג' לוקאס, מייקל מילקן, ג'יימס האריס סימונס, טד טרנר, בריאן צ'סקי, מארק צוקרברג, דיאן פון פירסטנברג, סילבן אדמס ומקנזי סקוט.

## קישורים חיצוניים
* 
* ריאיון עם באפט וגייטס אצל צ'ארלי רוז
* 

*
קטגוריה:סוציולוגיה של הנתינה
קטגוריה:עושר
יון גנאר

**יון גְנָאר** (באיסלנדית: **Jón Gnarr**; נולד ב-2 בינואר 1967) הוא שחקן, קומיקאי ופוליטיקאי איסלנדי, אשר נבחר ב-15 ביוני 2010 לראש עיריית רייקיאוויק וכיהן בתפקיד עד 2014.

## ביוגרפיה
גנאר החל את עבודתו כקומיקאי בתוכנית הרדיו "טוויהופי", ניגן בלהקת נפרנסלי, וכיכב במספר סרטים, הבולט שבהם הוא "החלום האיסלנדי" (Íslenski draumurinn - 2000), וכן "איש כמוני" (Maður eins og ég - 2002). בנוסף, הוא כיכב והיה שותף בכתיבת תוכנית הטלוויזיה "משמרת לילה" (Næturvaktin) בתפקיד גיאורג ביירנפרדסון.

בשנת 2009 הקים גנאר את "המפלגה הטובה ביותר", מפלגה סאטירית שלעגה לפוליטיקה האיסלנדית. בראשות מפלגה זו נבחר כראש העיר רייקיאויק, בירת איסלנד, בשנת 2010 ושימש בתפקיד עד שנת 2014.

## קישורים חיצוניים

* כתבה בניו יורק טיימס

קטגוריה:קצרמר פוליטיקאים
קטגוריה:ראשי עיריית רייקיאוויק
קטגוריה:קומיקאים
קטגוריה:שחקני קולנוע וטלוויזיה איסלנדים
קטגוריה:ילידי 1967
מערכת מודולרית מוטסת לכיבוי שרפות

[שמאל|ממוזער|250px|מערכת מודולרית מוטסת לכיבוי שרפות מוטענת על מטוס [C-130 הרקולס]]
**מערכת מודולרית מוטסת לכיבוי שרפות** (באנגלית **Modular Airborne FireFighting System** ובראשי תיבות **MAFFS**) היא יחידה עצמאית המשמשת לכבאות אווירית וניתנת להטענה על מטוס C-130 הרקולס.  

המערכת מאפשרת כיבוי שרפות מן האוויר, תכונה החשובה למשל בשרפות יער, שלעיתים קרובות אין גישה אליהן מן הקרקע.
המערכת ניתנת להטענה על כל מטוס הרקולס מדגם E או H המצויד במערכת הטענה מסוג USAF 463L. בשעת הצורך ניתן אפוא להסב לכיבוי שרפות מטוסים צבאיים המשמשים ביומיום למשימות אחרות.

המערכת מורכבת מחמישה מכלי לחץ בעלי קיבולת כוללת של 10,000 ליטר מעכב בעירה נוזלי ובנוסף אוויר דחוס לפליטת הנוזל בלחץ. משקל המערכת כ-5 טון. המערכת ניתנת להטענה על מטוס ההרקולס על ידי צוות מיומן תוך זמן של בין ארבע לשש שעות.

**MAFFS2** הוא דגם משופר של המערכת, המצויד במכל לחץ אחד גדול, קיבולת נוזל גדולה יותר של 13,000 ליטר, וזמן הטענה קצר יותר (עקב דחיסת האוויר שתתבצע באוויר במקום על הקרקע) של בין שעה אחת לארבע שעות.

המערכת פותחה על ידי חברת FMC Corporation בשנת 1970, בעקבות שרפות הענק במחוז סן דייגו, בקליפורניה. טיסת המבחן הראשונה הייתה בשנת 1971. המערכת מיוצרת על ידי חברת Aero Union. הדגם הראשון של MAFFS2 נבנה בשנת 2007, ונכנס לשימוש בשנת 2008.

המערכת נמצאת בשימוש משמר היערות האמריקאי, חיל האוויר הברזילאי וחיל האוויר המלכותי התאילנדי.

## קישורים חיצוניים

## הערות שוליים

קטגוריה:כבאות אווירית
זכריני

**זִכְרִינִי** (נקרא גם: **זִכְרִיָה**; שם מדעי: *Myosotis*) הוא סוג של צמח בעל פרחים, השייך למשפחת הזיפניים. בסוג זה כ-50 מינים בעולם, חלקם נפוצים גם בארץ ישראל. הזכריני פורח על פי רוב באביב, פרחיו בדרך כלל כחולים ולפעמים לבנים או ורודים.

## מקור השם
מקור השם המדעי Myosotis מיוונית, ופירושו אוזן של עכבר - בעקבות צורת העלה. בשפות אירופאיות שונות ידוע הצמח יותר בכינוי שמשמעותו "אל תשכח/י אותי" ומכאן גם שמו העברי. בשפה הצרפתית מכונה הפרח בכינויים רבים כשהנפוץ שבהם, Ne m'oubliez pas, הפך לכנויו בשפות נוספות (כגון גרמנית: Vergissmeinnicht ואנגלית: Forget me not).

## תיאור
הסוג זכריני מגוון מאוד ובין 50 המינים השונים שלו יש לעיתים הבדלים ניכרים, אולם לרובם פרחים שטוחים וקטנים (בקוטר סנטימטר אחד או פחות) בעלי חמישה עלי כותרת בצבע כחול, לבן או ורוד עם מרכז צהוב.
זהו צמח חד-שנתי או רב-שנתי, בעל מערכת שורשים פסיבית על פי רוב.

## מינים נבחרים
### מינים הנפוצים בארץ ישראל
* זכריני מופשל (*Myosotis refracta* Boiss) - צמח חד שנתי הפורח בתכלת או לבן בחודשים אפריל או מאי. בישראל נפוץ בחרמון.
* זכריני זקוף עוקצים (*Myosotis stricta*) - צמח חד שנתי הפורח בחודשים מאי, יוני. נפוץ בישראל בחרמון ובמישור החוף.
* זכריני מאונקל (*Myosotis uncata*) - צמח חד שנתי הפורח בחודשים מרץ, אפריל, מאי. נפוץ בישראל בחרמון ובמישור החוף.
* זכריני מסועף (*Myosotis ramosissima*) - צמח חד שנתי הפורח בחודשים אפריל, מאי. בישראל נפוץ בחרמון ובמישור החוף.

### מינים נוספים
* *Myosotis alpestris* - המין האלפיני של זכריני. הוא פרח הסמל של מדינת אלסקה.
* *Myosotis scorpioides* - מין אירופאי ואסייתי הנפוץ גם בצפון אמריקה ובאזורים נוספים. פרחיו כחולים.

## זכריני בתרבות
הזכריני מופיע בפולקלור, באגדות ומוזכר בתרבות של עמים שונים באירופה, במקרים רבים כסמל של זיכרון או נאמנות.
* לפי אגדה אחת, ישו ישב על ברכי אימו ואמר שברצונו שהדורות הבאים יוכלו גם הם לראות את עיניה של אימו. הוא נגע בעיניה ואז נופף מעל האדמה ופרחי זכריני הופיעו. מכאן שמו של הפרח.
* על פי אגדה גרמנית, אלוהים נתן שם לכל הפרחים, כאשר פרח אחד קטן קרא: "אל תשכח אותי, אלוהים!", אלוהים השיב: "כך יקרא שמך".
* לפני הצטרפותם בשנת 1949 לקנדה, אנשי ניופאונדלנד השתמשו בפרח לציון זכרם של חללי מלחמותיהם. השימוש הזה לא פסק לחלוטין גם בימינו.
* הבונים החופשיים משתמשים בפרח כסמל זיכרון לחבריהם אשר היו לקורבנות הנאצים.
* הפרח משמש לציון מאה שנה לרצח העם הארמני 1915–1923.
* הסופר הנרי דייוויד תורו כתב על יופיים הצנוע של פרחי זכריני.
* בספרות העברית נקרא הצמח **זִכְרִיָה**, והוא מופיע בשירו של חיים נחמן ביאליק "קומי צאי": "יחד נפליג אל השדה... ואלקטה שם זכריות".
* הפרח הוא הפרח המסמל את מדינת אלסקה שבארצות הברית.
* הנרי הרביעי מלך אנגליה אימץ את הפרח כסמל בזמן שהיה בגלות ב-1398. הפרח המשיך לשמש כסמל המלך גם לאחר חזרתו בשנה לאחר מכן.
* בסרט לא תשכח ליאו (צ'נינג טייטום), מתלוצץ עם פייג' (רייצ'ל מקאדמס) (אשר עברה תאונה שמחקה את זיכרונה), באומרו שהיא הייתה צריכה להביא את סוג הפרחים האלו כאות התפייסות עם הוריה.

## קישורים חיצוניים

* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:זיפניים
קטגוריה:אלסקה: סמלים
פלטיאל

קטגוריה:שמות פרטיים עבריים לגברים
קטגוריה:שמות פרטיים תאופורים
קטגוריה:שמות משפחה עבריים
אלן האטון

**אלן האטון** (באנגלית: **Alan Hutton**; נולד ב-30 בנובמבר 1984 בגלאזגו, סקוטלנד) הוא כדורגלן עבר סקוטי ששיחק בעמדת המגן הימני.

## קריירת מועדונים

האטון הצטרף לגלאזגו ריינג'רס ב-4 בספטמבר 2010 והחל לשחק בקבוצות המילואים והנוער של המועדון. ב-22 בדצמבר 2002 האטון ערך את משחק הבכורה שלו בקבוצת הבוגרים נגד פרטיק ת'יסל במסגרת ליגת העל הסקוטית. היה זה המשחק הראשון והאחרון של האטון בעונה זו.

ב-23 במרץ 2004 כבש האטון את השער הראשון שלו בקבוצת הבוגרים, בעונה זו היו לו 11 הופעות במדי הקבוצה. האטון ביסס את מעמדו בקבוצה והיה שחקן הרכב קבוע עד שנת 2008 בה עבר לטוטנהאם הוטספר מהליגה האנגלית בסכום שמוערך ב-9 מיליון לירות שטרלינג. 

בתחילת עונת 2009–2010 הושאל האטון לסנדלרנד ובתום העונה חזר לשורות ההוטספר. 

באוגוסט 2011 עבר לאסטון וילה בשורותיה חתם על חוזה ל-4 שנים. ב-22 בדצמבר 2012 הושאל לנוטינגהאם פורסט מליגת המשנה האנגלית. ב-29 בינואר 2013 הושאל למיורקה הספרדית עד לסוף העונה. ב-28 בפברואר 2014 הושאל לבולטון וונדררס מהליגה האנגלית השנייה.

בסוף עונת 2018/2019 שוחרר מאסטון וילה. ב-19 בפברואר 2020 הכריז על פרישה ממשחק פעיל.

## קישורים חיצוניים

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני גלאזגו ריינג'רס
קטגוריה:כדורגלני טוטנהאם הוטספר
קטגוריה:כדורגלני סנדרלנד
קטגוריה:כדורגלני אסטון וילה
קטגוריה:כדורגלני נוטינגהאם פורסט
קטגוריה:כדורגלני מיורקה
קטגוריה:כדורגלני בולטון וונדררס
קטגוריה:כדורגלני נבחרת סקוטלנד
קטגוריה:גלאזגו: כדורגלנים
קטגוריה:בריטים שנולדו ב-1984
סקסטוס קורנליוס דקסטר

**סקסטוס קורנליוס דקסטר** (בלטינית: Sextus Cornelius Dexter) היה מצביא רומאי שחי ופעל במהלך המאה השנייה. הוא עמד בראש הצי הרומאי הסורי בזמן מרד בר כוכבא  ועוטר על ידי אדריאנוס בעיטורים צבאיים על חלקו בדיכוי המרד.

## תולדות חייו
כתובת הקדשה של קנטוריון מהלגיון השני טריאנה, מסאלדאי (saldae) שבפרובינקית מאוריטניה, מתארת את הקריירה של סקסטוס קורנליוס דקסטר. הוא יליד הקולוניה סלדאי, בפרובינקיה מאוריטניה. הוא התחיל את שירותו הצבאי בשנת 122 כמפקד של הקוהרטה החמישית ריטורום בפרובינקיה בריטניה, טריבון צבאי של הלגיון השמיני אוגוסטה בפרובינקיה גרמניה עילית, מפקד של האלה אוגוסטה גמינה בפרובינקיה קפדוקיה. לאחר מכן מונה למפקד של הצי הרומאי הסורי, תוך שעל חלקו הוא קיבל עיטורים צבאיים מידי אדריאנוס. לאחר המרד הוא מונה כפרוקורטור של נאופוליס במצרים, ולאחר מכן הפך להיות שופט באלכסנדריה. בתפקידו האחרון הוא מונה לפרוקורטור של פרובינקיית אסיה.

## חלקו בדיכוי מרד בר כוכבא

סקסטוס קורנליוס דקסטר עוטר על ידי אדריאנוס בעיטורים צבאיים על השתתפותו בזמן מרד בר כוכבא כמפקד הצי הסורי. מנחם מור טוען כי העיטורים הצבאיים של דקסטר אינם הולמים מפקד צי, ולכן דקסטר השתתף בתור מפקד האלה אוגוסטה גמיניה, ורק לאחר המרד הוא מונה בגלל הצטיינותו למפקד הצי הסורי. ורנר אק לעומתו טוען כי מסדר התפקידים בכתובת עולה בבירור כי דקסטר היה מפקד הצי הסורי בזמן מרד בר כוכבא ועל זה הוא קיבל את העיטורים הצבאיים שלו, כמו כן מצורת הכתב חייבים לתארך את הכתובת המקוטעת למאה השנייה לספירה, ולכן היא שייכת למרד בר כוכבא. כמו כן טוען אק כי בהסתמך על הכתובות והאותות הצטיינות של קורנליוס דקסטר, יש שלושה אתרים אפשריים שבהם הוא עשוי היה להצטיין בימי מרד בר כוכבא: בכנרת, בים המלח או בים התיכון.

## לקריאה נוספת

* Werner Eck, *Hadrian, the Bar Kokhba Revolt, and the Epigraphic Transmission*, in *Bar Kokhba reconsidered*, Peter Schäfer (editor), Tibingen: Mohr: 2003, pp. 163-164

## קישורים חיצוניים

* Sextus Cornelius Dexter באתר Légion VIII Augusta

## הערות שוליים

קטגוריה:רומאים בתקופת הקיסרות
יונתן קולבר

**יונתן קולבר** (נולד ב-19 בפברואר 1962 בקנדה) הוא איש עסקים ישראלי. ששימש כמנכ"ל כור תעשיות בין השנים 1998 ל-2006 ויו"ר ECI Telecom.
## ביוגרפיה
קולבר הוא אחד משני ילדיו של הסנטור הקנדי ליאו קולבר. אביו הוא בעליה של חברת ההשקעות קלארידג' קנדה. 

קולבר למד מזרחנות באוניברסיטת הרווארד וכן למד ערבית באוניברסיטה האמריקאית בקהיר. בשנת 1989 קולבר הגיע לישראל כנציג של איש העסקים צ'ארלס ברונפמן, שותפו של אביו בקנדה. כשהיה בן 27 החליט קולבר לעשות עלייה ועשה שירות צבאי מקוצר בן כשבועיים. הוא מונה לתפקיד נשיא חברת קלארידג' ישראל שהקים ברונפמן והחזיק ב-15% ממניותיה. 

בשנת 1997 רכשה החברה את קונצרן כור מידי קבוצת שמרוק בעבור רבע מיליארד דולר. במרץ 1998, החליף קולבר את בני גאון בתפקיד מנכ"ל החברה. במהלך הכהונה של קולבר העבירה החברה את המיקוד שלה מתעשיות מסורתיות לתעשיות מידע והיי-טק. אולם בעקבות המשבר בתעשיית ההיי-טק סבלה החברה מהפסדים קשים, בעיקר עקב הפסדי חברת ECI.

לתקופה קצרה היה שותף בקרן הפרייבט אקויטי הישראלית ויולה. כיום הוא יו"ר קרן ההשקעות ION ומשקיע אנג'ל בחברות סטארטאפ ביחד עם שותפו גיא גמזו. בין הצלחותיו נמנו EToro ופייבר, והוא הבעלים של מסעדת קלארו שבמתחם שרונה.

בשנת 2019 מונה ליושב ראש חברת פנאקסיה המייצרת קנאביס רפואי.

במערכת הבחירות לכנסת העשרים וארבע העמיד קולבר ערבות בסך ארבעה מיליון שקלים עבור מפלגת תקווה חדשה. עקב כך הוגשה עתירה לבית המשפט העליון בשל חשד לניגוד עניינים בקידום לגליזציית הקנאביס על ידי חברי הכנסת של המפלגה.

## קישורים חיצוניים
* 
* 
* פרופיל באתר ynet
* ביוגרפיה
* 
* 

## הערות שוליים

קטגוריה:אנשי עסקים ישראלים
קטגוריה:עולים בשנות ה-1980
קטגוריה:ישראלים ילידי קנדה
קטגוריה:מנכ"לי כור תעשיות ובנותיה
קטגוריה:בוגרי אוניברסיטת הרווארד
קטגוריה:ישראלים שנולדו ב-1962
The Good Food Guide

**The Good Food Guide** הוא מדריך היוצא מדי שנה למסעדות הטובות ביותר בבריטניה, והוא רואה אור בידי Which?books.

המדריך ראה אור לראשונה ב-1951 בידי  (Raymond Postgate), אנין טעם שנחרד מאמות המידה של המסעדנות בת זמנו. הוא גייס צוות של מתנדבים שביקרו בחשאי במסעדות והעריכו אותן על בסיס האמונה ש: "אתה יכול להשחית אדם אחד. אתה אינך יכול לשחד צבא." פוסטגייט ייסד עוד קודם לכן, ב-1949, את Good Food Club.

אחת מהכותבות של המדריך בראשית דרכו הייתה מרגרט קוסטה שאחרי-כן פתחה מסעדה משלה, Lacy's, במייפייר. המדריך קיבל ביקורות כל-כך רבות בקשר לLacy's שהערך על המסעדה נחלק לטורי "אוהב את לייסי" ו"מתעב את לייסי".

המדריך סוקר כיום 1,200 מסעדות והוא נכתב מחדש כל שנה והוא עצמאי לחלוטין – אין שום פרסומות או חסויות, לא לוקחים כסף על מנת להכליל במדריך, וכל המפקחים הם אנונימיים.

הקוראים מעודדים לקחת חלק פעיל ולהגיש את הביקורות שלהם באתר המדריך ומתחשבים בכך בהחלטה על המסעדות החדשות שייכללו במהדורה החדשה של המדריך. לסוקרים הטובים ביותר מציעים להיות מפקחי המסעדות העתידיים של המדריך. מסעדות מקבלות ציונים של 1 עד 10.

ב-2008 פרסם המדריך מהדורה מיוחדת ללונדון. הצעד ננקט בעקבות הוצאתו לאור של מדריך מישלן האדום ללונדון שנה קודם לכן.

במהדורת 2010 של המדריך נבחרה מסעדה "דה פאט דאק" של הסטון בלומנטל למסעדה הטובה ביותר ואחריה מסעדת "גורדון רמזי" של גורדון רמזי ומסעדת "לה מנואר או קואט סזון" של רימון בלאן. סניף של רשת מסעדות הדרכים הבריטית Little Chef בסמוך לפופהאם נכלל במדריך 2010 אחרי שהתפריט חודש בידי השף הסטון בלומנטל בתוכנית בערוץ 4 הבריטי.

## ביקורת על מהדורת 2007
ב-2007 מפקחים ועורכים לשעבר של המדריך מתחו עליו ביקורת אחרי ששורה של מסעדה טובות לא נכללו בו, הם טענו שצורות הביקורת החדשה והחלטות המערכת הובילו להכללתן של שלוש מאות מסעדות המומלצות על ידי הקוראים בין 1,200 הביקורות שלו.

מפקח ועורך לשעבר, ג'ים איינסוורת, תיאר את קו המדיניות החדש כ"קמצנות" ואמר שמדריך 2008 "המילה שעולה בראשי היא רשלנות. נדמה שדברים רבים נעשו בחופזה. בין המסעדות שלא נכללה מסעדה באיי סילי אף על פי שהיא נמנית כערך העיקרי במפת המדריך של האי. כמה מהמסעדות הושמטו בשל העדר ביקורות של קוראים.

## פרסים
מדי שנה מציג המדריך את **פרס העורך** שלו בקטגוריות הבאות: המסעדה החדשה הטובה ביותר, הפאב החדש הטוב ביותר, תפריט היין של השנה, השף הטוב ביותר, השף המבטיח הטוב ביותר, שף הפאב הטוב ביותר, מסעדת הדגים הטובה ביותר, התמורה הטובה ביותר לכסף, השימוש הטוב ביותר במוצרים מקומיים, המסעדה המשפחתית הטובה ביותר.

על מנת לחגוג את יום הולדתו השישים של המדריך ב-2010, הוא העניק פרס על מפעל חיים לשף רימון בלאן ממסעדת "לה מנואר או קואט סזון" ב-Great Milton, מסעדה שנכללה עשרים ושבע שנים במדריך. הפרס ניתן לאות הכרה על "מחויבותו הבלתי מתפשרת לעקביות, איכות ומוצרים עונתיים."

## פרסומים

* *The Good Food Guide Dinner Party Book* (Hilary Fawcett and Jeanne Strang, 1971)
* *The Good Food Guide Second Dinner Party Book* (Hilary Fawcett, Hodder & Stoughton Ltd, 1979)
* *Good Cook's Guide: More Recipes from Restaurants in the "Good Food Guide"* (1974)
* *The Good Food Guide* (Which? Books, 2010) 
* *The Good Food Guide: Recipes - Celebrating 60 of the UK's Best Chefs and Restaurants* (Which? Books, 2010) 


## קישורים חיצוניים
* 

## הערות שוליים

קטגוריה:מדריכי מסעדות
קטגוריה:המטבח הבריטי
סבטלאנה חורקינה

**סבטלאנה וסילייבנה חורקינה** (ברוסית: **Светлана Васильевна Хоркина**; נולדה ב-19 בינואר 1979 בבלגורוד, רוסיה) היא מתעמלת רוסייה בעבר. אלופה אולימפית בעלת 7 מדליות אולימפיות מהן 2 זהב מ-3 אולימפיאדות בהן השתתפה (בפרק זמן בו נערכו שלושה שינויים בחוקי הניקוד של ההתעמלות (Code of Points), היא בעלת 20 מדליות באליפויות עולם בהתעמלות מהן 9 זהב, 8 כסף ו-3 ארד.

חורקינה ידועה גם בשל הריקוד רב ההבעה שלה, הקושי הרב והיצירתיות של תרגיליה.

חורקינה המיתמרת לגובה של 1.65 ס"מ היא גבוהה הרבה מעבר למקובל עבור ענף הספורט שלה. היא ידועה בשל תנועותיה הארוכות והאלגנטיות, בתחילת דרכה ניסו לרפות את ידיה מעיסוק בהתעמלות בשל גובהה, אולם בסיועו של מאמנה כל השנים בוריס פילקין, היא יצרה תנועות שמתאימות לגובהה ומנצלות את כוחה. על שמה קרויים שמונה תנועות בקוד ניקוד התעמלות מכשירים (Artistic Gymnastics Code of Points). המכשיר בו הצטיינה ביותר היה המקבילים המדורגים, בהם היא זכתה בשני תארים אולימפיים וחמש אליפויות עולם בשנים 1995–2001. היא גם המתעמלת הראשונה שזכתה בשלושה תוארי קרב-רב באליפויות עולם.

חורקינה זכתה לפחות במדליית זהב אחת בכל אליפות עולם ומשחקים אולימפיים בהם השתתפה בין השנים 1995 ל-2003.

## קישורים חיצוניים

* סבטלאנה חורקינה בפדרציה הבינלאומית להתעמלות
* סבטלאנה חורקינה (פורטוגזית)
* רשימת הישגים תחרותיים
* העמוד של סבטה אתר בלתי רשמי של סבטלאנה חורקינה
* מולטימדיה של חורקינה אתר לא רשמי של סבטלאנה חורקינה

## הערות שוליים

קטגוריה:מתעמלות רוסיות
קטגוריה:אלופות אולימפיות: מקבילים מדורגים
קטגוריה:אלופות עולם בהתעמלות
קטגוריה:מתעמלות באולימפיאדת אטלנטה (1996)
קטגוריה:מתעמלות באולימפיאדת סידני (2000)
קטגוריה:מתעמלות באולימפיאדת אתונה (2004)
קטגוריה:מתחרי רוקדים עם כוכבים (רוסיה)
קטגוריה:אלופות אולימפיות מרוסיה
קטגוריה:זוכות מדליית כסף אולימפית מרוסיה
קטגוריה:זוכות מדליית ארד אולימפית מרוסיה
קטגוריה:זוכות מדליית כסף אולימפית: התעמלות
קטגוריה:זוכות מדליית ארד אולימפית: התעמלות
קטגוריה:חברי הדומה הממלכתית
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-1979
קטגוריה:רוסים שנולדו ב-1979